དེར་བརྟེན་ཆོས་ཀྱི་བསླབ་བྱ་ཟེར་བ་དེས་སྐྱེ་བ་ཕྱི་མར་ཕན་པ་ཙམ་མ་ཟད།ཚེ་འདི་ལ་སྐྱིད་པ་དང༌།དོན་དམ་གྱི་གཉེན་ཉེ་དུ་ཡོང་གི་རེད།རྒྱུ་དངོས་པོ་རྐྱང་རྐྱང་གི་ཐོག་ནས་གཉེན་ཉེ་དུ་ཡོང་ཟེར་བ་ཁག་པོ་རེད།གཉེན་ཉེ་དུ་ཡོང་བ་ཡིན་ཡང་རྒྱུ་ལ་བལྟས་ནས་འཁོར་བསྡད་པ་ཞིག་རེད།རྒྱུ་ལ་བལྟས་ནས་འཁོར་བསྡད་པ་དེ་མཐའ་མ་སོ་སོ་འཆི་ཁར་སེམས་ཁྲལ་བྱས་ནས་སྡོད་དགོས་པ་ཆགས་ཀྱི་རེད།ཁོས་རྒྱུ་དེ་འཁྱེར་མི་འགྲོ་ན།འདིས་རྒྱུ་དེ་འཁྱེར་མི་འགྲོ་ན་བསམ་ནས་སེམས་ཁྲལ་འཐོལ་པ་རེད་མ་གཏོགས་གང་ཡང་ཡོད་མ་རེད།དེ་ང་ཚོ་ཚང་མས་ཤེས་དགོས་པ་རེད།